Szpajza szokoladowoł (Deser czekoladowy a’la Silesia 😉 )
Piyrwy1 niy bōło2 fajeru3 bez szpajzy, terozki zrobiōł sie z ni taki trocha syntymyntalny deser, ale joł tam lubia do niego wrołcać. Przepis na ta szpajza dostoł żech łod kucharki, co to tyla ich w życiu zrobiōła, że keby4 za kołżdo5 szpajza dostała złotek,6 to miałaby z tego niy nojgorszoł rynta.7 Podstawōm takego deseru sōm dobre jajca i keby żeśjcie sie chcieli jōm zrobić ze takich tōnich8 jajec ze sklepu, to dejcie sie pokōj.9 Do tego nojlepsze sōm take łod szczyńśliwych kurōw, co to sie mogōm polołtać10 po placu,11 podzióbać trołwy12 i od czasu do czasu znojś sie w ziymi13 jakego chrobołka.14 Jak mołcie take jajca, to bierymy sie do roboty 😉
Co potrza?
4 jajca
4 łeżki15 cukru
2 łeżki kakao
3 łyżeczki żelatyny
połra16 łeżek wody
50 g rodzynek (nojlepi je łoblołć17 wrzōntkym i na noc zamoczyć we rumie)
100 płatkōw ze mandli18 (piyrwy na wiyrchu sypało się kokosym, ale moja Baba go niy lubi i bez to joł dołwōm19 migdały)
Jajca umyjcie- joł do pewności jeszcze je łoblywōm wrzōntkym. Uwarzcie sie w gorczku20 połra łeżek wody i łozmiyszejcie21 w tym żylatyna. Oddzielcie biōłka od żōłtkōw. Ubijcie biōłka, pod kōniec wciepcie tam cuker. Potyn zmniyjszcie pryndkość i wciepujcie22 po jednym żōłtka, kakao i wlyjcie23 ochōdzōno24 żylantyna. Na kōniec wciepcie tam rodzynki i pó25 paczki mandli. Przełożcie sie to do jaki fajny miski i na gōrze posypejcie26 tōm resztōm mandli. Wrołźcie27 to do lodōwki, poczekejcie, aże stwardnie i …smacznego 🙂
1 dawniej
2 było
3 imprezy
4 gdyby
5 każdą
6 złotówkę
7 emerytura
8 tanich
9 odpuście sobie
10 pobiegać
11 podwórku
12 trawy
13 ziemi
14 robaka
15 łyżki
16 kilka
17 oblać
18migdałów
19 daję
20 garnuszku
21 rozmieszajcie
22 wrzućcie
23 wlejcie
24 ostudzoną
25 pół
26 posypcie
27 włóżcie
szl_Latn szl_Latn szl_Latn slv_Latn pol_Latn pol_Latn tuk_Latn szl_Latn szl_Latn szl_Latn szl_Latn pol_Latn szl_Latn srd_Latn pol_Latn pol_Latn szl_Latn pol_Latn lmo_Latn pol_Latn pol_Latn szl_Latn pol_Latn pol_Latn lin_Latn pol_Latn pol_Latn slk_Latn taq_Latn knc_Latn knc_Latn pol_Latn pol_Latn pol_Latn pol_Latn pol_Latn slk_Latn pol_Latn